**252/2015.( IX.14.) sz. GVB határozat**

1./ A Bizottság a helyiségbérlet szabályairól szóló 17/2006. (V. 25.) önkormányzati rendelet 22. § (2) bekezdés alapján, a SZOVA Szombathelyi Vagyonhasznosító és Városgazdálkodási Zrt. javaslata alapján hozzájárul ahhoz, hogy a Siketek és Nagyothallók Országos Szövetsége az általa bérelt Szombathely, Kiskar u. 5. sz. alatti helyiség bejárati ajtaját kicseréltesse, és annak igazolt költségei – legfeljebb 173.135,- Ft + ÁFA összegben - a bérleti díjba 5 hónapon keresztül beszámításra kerüljenek.

2./ A Bizottság felkéri a SZOVA Szombathelyi Vagyonhasznosító és Városgazdálkodási Zrt-t, hogy a munkák elvégzéséről és a bérbeszámításról a Siketek és Nagyothallók Országos Szövetségével a megállapodást kösse meg.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor a Városüzemeltetési Osztály vezetője

Dr. Németh Gábor a SZOVA Zrt. vezérigazgatója)

**Határidő**: 2015. október 10.